Монифийт
Монифѝйт (, местното произношение е по-близко до Мънифѝйд) е град в Шотландия.

География 
Градът е в област Ангъс. Разположен е на северния бряг на залива Фърт ъф Тей. Намира се на 13 км източно от областния център град Форфар, но по обиколния маршрут през Дънди разстоянието е 21 км. На 62 км на север е град Абърдийн, а на 7 км на юг е град Дънди. Монифийт е петият по големина град в област Ангъс. Има жп гара по крайбрежната жп линия от Дънди до Абърдийн. Населението му е 8110 жители към 2016 г.

История 
Първите сведения за Монифийт като селище датират от 9 век. Камъните открити в църквата „Сейнт Рулс“ свидетелстват, че това е бил център на пиктите. През 1861 г. населението на селището е било 558 души, през 1901 г. е вече 2134 жители. През 1895 г. Монифийт е ригистриран в Шерифския съд на Форфар като град. През 1975 г. градът е включен в състава на бившето графство Дънди. След реорганизирането на бившите шотландски графствата в области Монифийт е присъединен към област Ангъс през 1996 г.

Архитектура 
Архитектурата на по-голямата част от сградите в Монифийт е в типичния за повечето шотландски градове стил от тесни улици и каменни сгради най-често от 2 до 4 етажа със стръмни покриви и високи комини, строени през 18-19 век.

Архитектурни и природни забележителности 
 Паркът „Моники Парк“, намиращ се в околностите на града

Икономика 
През 18 век Монифийт е бил селище с производство на тъкани и ленено масло (безир). В началото на 19 век се появява леярство и отглеждане на юта. По-късно икономиката е повлияна от близостта на града с Дънди, което не се е променило и до днес. Откриването на трамвайна линия до Дънди през 1905 г. дава възможност на много хора да работят в големия град. Днес в града има работещ без прекъсване супермаркет на фирмата „Теско“. Има хотели, които се ползват от туристите на Дънди.

Спорт 
 Футболният отбор на града носи името ФК Монифийт Атлетик. Отбора има аматьорски статут.
 В града има терени за голф и голфклуб.
 Клуб за боулинг.

Личности, родени в Монифийт 
 Джон Глендей (р.1952), шотландски поет
 Чарлс Уилиам Маккомби (р.1926), шотландски физик

Личности, свързани с Монифийт 
 Джоржд Томпсън (р.1921), шотландски политик

Източници 

Градове в Шотландия